title: Препоръка (ЕС) 2015/914 на Комисията от 8 юни 2015 година за Европейска схема за презаселване

text:
               13.6.2015

               BG

               Официален вестник на Европейския съюз

               L 148/32

         ПРЕПОРЪКА (ЕС) 2015/914 НА КОМИСИЯТА
   от 8 юни 2015 година
   за Европейска схема за презаселване
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292, четвърто изречение от него,
   като има предвид, че:

               (1)

               На извънредното си заседание, проведено на 23 април 2015 г., Европейският съвет припомни сериозността на положението в Средиземно море и изрази решимост, че Съюзът следва да мобилизира всички възможности, с които разполага, с цел предотвратяване на по-нататъшни загуби на човешки живот в морето и справяне с основните причини за тази извънредна хуманитарна ситуация. Наред с това Европейският съвет пое ангажимент да създаде първия доброволен пилотен проект в областта на презаселването в целия Съюз, като се предлагат места на лицата, отговарящи на условията за предоставяне на закрила (1).

               (2)

               В своята резолюция от 29 април 2015 г. Европейският парламент призова държавите членки да увеличат приноса си за действащите програми за презаселване и подчерта необходимостта да се гарантира сигурен и законосъобразен достъп до системата на Съюза за предоставяне на убежище (2).

               (3)

               Понастоящем между държавите членки има значителен дисбаланс що се отнася до ангажимента за презаселване на хора. Само петнадесет държави членки и три асоциирани държави имат програми за презаселване (като още една държава членка е обявила, че ще започне да прилага такава програма), три държави членки и една асоциирана държава са извършвали презаселване в отделни случаи, докато останалите въобще не извършват презаселване.

               (4)

               През 2014 г. броят на кандидатите за убежище в Съюза достигна 626 000, докато едва 6 380 граждани на трети държави, нуждаещи се от международна закрила, бяха презаселени в Съюза (3). През 2013 г., за първи път след Втората световна война, броят на бежанците, лицата, търсещи убежище, и вътрешно разселените лица в световен мащаб надхвърли 50 милиона души (4).

               (5)

               В заключенията на Съвета по правосъдие и вътрешни работи от 10 октомври 2014 г. беше признато, че „[…] Като се отчитат усилията, полагани от държавите членки, засегнати от миграционните потоци, всички държави членки следва да дадат своя принос за [презаселването] по справедлив и балансиран начин.“ (5)

               (6)

               На 13 май 2015 г. Комисията представи всеобхватна Европейска програма за миграцията (6), в която, наред с другото, е посочен и набор от незабавни мерки, съобразени с необходимостта да се реагира на човешката трагедия в цялото Средиземноморие.

               (7)

               За да може разселените лица, нуждаещи се от закрила, да не прибягват до престъпните мрежи за незаконно превеждане през граница, в Европейската програма за миграцията се отправя призив към Европейския съюз да задълбочи усилията си в областта на презаселването. В съответствие с това Комисията отправя настоящата препоръка, съдържаща предложение за въвеждане на схема за презаселване в общоевропейски мащаб, с която въз основа на коефициент за разпределение ще се предоставят 20 000 места.

               (8)

               Ако асоциираните държави решат да участват, коефициентът за разпределение и съответният брой презаселвани лица за всяка държава членка и участваща асоциирана държава ще бъдат съответно адаптирани.

               (9)

               Предвид обсъжданията, проведени по време на специално организирана за целта среща на Форума по въпросите на презаселването и преместването, състояла се на 25 ноември 2014 г., коефициентът за разпределение следва да се базира на: а) броя на населението (коефициент на тежест 40 %), б) общия БВП (коефициент на тежест 40 %), в) средния брой спонтанни молби за предоставяне на убежище и броя на презаселените бежанци на един милион жители през периода 2010—2014 г. (коефициент на тежест 10 %), и г) равнището на безработицата (коефициент на тежест 10 %).

               (10)

               Общо 20 000 души следва да бъдат приети в Съюза в рамките на двугодишен период на прилагане на тази схема от държавите членки. Отговорността за приемането на тези хора следва да бъде поета единствено от участващите държави, при прилагане на съответните норми на Съюза и на международните норми. Това съответства на призива, отправен от Върховния комисар на ООН за бежанците (ВКБООН), който настойчиво прикани европейските държави да поемат по-голям ангажимент за приемане на бежанци чрез устойчиви програми за презаселване, в подкрепа на кампанията, провеждана от Международната организация по миграция и пет неправителствени организации.

               (11)

               При идентифицирането на приоритетните региони следва да се вземат под внимание положението в съседните на ЕС държави и съвременните миграционни потоци, и в частност връзката с регионалните програми за развитие и закрила в Близкия изток, Северна Африка и Африканския рог.

               (12)

               Опитът и експертните знания на ВКБООН и други релевантни органи, включително Европейската служба за подкрепа в областта на убежището, следва да бъдат използвани в подкрепа на изпълнението на схемата за презаселване.

               (13)

               Следва да се вземат мерки за избягване на вторично движение на презаселените лица от държавата, в която са презаселени, в други държави членки и участващи асоциирани държави.

               (14)

               Комисията възнамерява да допринесе за схемата, като отпусне допълнителни 50 милиона евро за 2015 г. и 2016 г. по линия на програмата на Съюза за презаселване, предвидена в член 17 от Регламент (ЕС) № 516/2014 на Европейския парламент и на Съвета (7). За да се оптимизира използването на финансовите стимули, Комисията ще коригира чрез делегиран акт еднократните суми и приоритетите за презаселване, предвидени по посочената програма, в съответствие с член 17, параграфи 4 и 10 от Регламент (ЕС) № 516/2014. В случай че асоциираните държави решат да участват в схемата за презаселване, те не биха могли да се ползват от еднократните суми по Регламент (ЕС) № 516/2014 като компенсация за поетите ангажименти,

         ПРИЕ НАСТОЯЩАТА ПРЕПОРЪКА:

      ЕВРОПЕЙСКА СХЕМА ЗА ПРЕЗАСЕЛВАНЕ

               1.

               Комисията препоръчва държавите членки да презаселят 20 000 души, нуждаещи се от международна закрила, при условията и съгласно коефициента за разпределение, посочени в настоящата препоръка.

      ОПРЕДЕЛЕНИЕ И ОБХВАТ НА СХЕМАТА ЗА ПРЕЗАСЕЛВАНЕ

               2.

               „Презаселване“ означава прехвърлянето, въз основа на искане от страна на Върховния комисар на ООН за бежанците, на отделни разселени лица, които имат явна нужда от международна закрила, от трета държава в държава членка, със съгласието на последната, с цел те да бъдат защитени от евентуално връщане, да бъдат приети и да им се предоставят право на престой и всички други права, подобни на правата, предоставяни на лицата, ползващи се с международна закрила.

               3.

               Европейската схема за презаселване следва да обхваща всички държави членки.

      СЪДЪРЖАНИЕ НА СХЕМАТА ЗА ПРЕЗАСЕЛВАНЕ

               4.

               Схемата следва да бъде под формата на единен европейски ангажимент за предоставяне на 20 000 места, предназначени за презаселване на хора. Срокът на прилагане на схемата следва да бъде две години, считано от датата на приемане на препоръката.

               5.

               Общият брой места за презаселване, за които е поет ангажимент, следва да бъде разпределен между държавите членки съгласно коефициента за разпределение, посочен в приложението. Ако асоциираните държави решат да участват в схемата, коефициентът за разпределение се адаптира по съответния начин.

               6.

               Сред приоритетните региони за презаселване следва да бъдат включени Северна Африка, Близкият изток и регионът на Африканския рог, с акцент по-специално върху страните, в които се изпълняват регионални програми за развитие и закрила.

               7.

               Държавите членки и асоциираните държави следва да продължат да носят отговорността за отделните решения за приемане, след извършването на подходящи медицински проверки и проверки, свързани със сигурността, а Върховният комисар на ООН за бежанците следва да отговаря за оценката на кандидатите за презаселване в приоритетните региони и за отправянето на предложения за презаселване до държавите членки и асоциираните държави.

               8.

               Когато презаселвано лице бъде прието на територията на държава членка или на участваща в схемата асоциирана държава, въпросната държава следва да проведе официална процедура за предоставяне на международна закрила, включително да снеме пръстови отпечатъци, като това следва да бъде направено бързо и съгласно приложимото законодателство, и по-специално Регламент (ЕС) № 603/2013 на Европейския парламент и на Съвета (8), Директива 2011/95/ЕС на Европейския парламент и на Съвета (9), Директива 2005/85/ЕО на Съвета (10), Директива 2003/9/ЕО на Съвета (11), и считано от 20 юли 2015 г., директиви 2013/32/ЕС (12) и 2013/33/ЕС (13) на Европейския парламент и на Съвета.

               9.

               След приключването на този процес, когато държава членка предостави на презаселено лице статут на лице, ползващо се с международна или национална закрила, то следва да се ползва в държавата членка, в която е презаселено, от правата, които Директива 2011/95/ЕС гарантира на лицата, ползващи се с международна закрила, или подобни права, гарантирани от националното право. В този контекст, свободното движение в рамките на Съюза следва да се подчинява на същите условия и ограничения, като прилаганите за останалите граждани на трети държави, законно пребиваващи в държавите членки. Участващите асоциирани държави следва да прилагат равностойно национално законодателство.

               10.

               Кандидатите за презаселване следва да бъдат информирани за техните права и задължения съгласно схемата за презаселване и съгласно съответното европейско и национално законодателство в областта на убежището, преди приемането им на територията на държавите членки или на участващите асоциирани държави, и по-специално за последиците от по-нататъшно движение на територията на Съюза и/или на участващите асоциирани държави, както и за факта, че могат да се ползват от правата, предоставяни им по силата на статута на лице, ползващо се с международна или национална закрила, само в държавата на презаселване.

               11.

               Презаселените лица, които влязат без разрешение на територията на държава членка или на участваща асоциирана държава, различни от държавата на презаселване, преди да е приключила официалната процедура за предоставяне на международна закрила или след предоставянето на такава закрила, следва да бъдат върнати в държавата на презаселване съгласно разпоредбите на Регламент (ЕС) № 604/2013 на Европейския парламент и на Съвета (14) и Директива 2008/115/ЕО на Европейския парламент и на Съвета (15).

               12.

               Следва да се гарантира практическото участие на Европейската служба за подкрепа в областта на убежището при изпълнението на схемата, по-конкретно, за оказване на специална подкрепа на държавите членки и участващите асоциирани държави, особено на онези, които нямат предишен опит с презаселването. Европейската служба за подкрепа в областта на убежището следва да наблюдава изпълнението на схемата и да докладва редовно за него.

               13.

               Държавите членки следва да имат право да получават финансови средства, пропорционални на броя на презаселените на тяхна територия лица и съответстващи на еднократните суми, посочени в член 17 от Регламент (ЕС) № 516/2014, както е коригиран с Делегиран регламент (ЕС) № …/2015 на Комисията (16).

      АДРЕСАТИ

               14.

               Адресати на настоящата препоръка са държавите-членки.

      Съставено в Брюксел на 8 юни 2015 година.

            За Комисията

         Dimitris AVRAMOPOULOS

            Член на Комисията

      (1)  Точка 3, буква с) от Изявлението на Европейския съвет от 23 април 2015 г., документ EUCO 18/15.

      (2)  Точки 8 и 10 от Резолюцията на Европейския парламент, 29 април 2015 г., 2015/2660(RSP).

      (3)
   Източник: Евростат.

      (4)
   Източник: Доклад за световните тенденции за 2013 г., ВКБООН.

      (5)  Заключения на Съвета „Предприемане на действия за по-добро управление на миграционните потоци“, заседание на Съвета по правосъдие и вътрешни работи, 10 октомври 2014 г.

      (6)  Съобщение на Комисията до Европейския парламент, Съвета, Европейския икономически и социален комитет и Комитета на регионите „Европейска програма за миграцията“, 13 май 2015 г., COM(2015) 240 final.

      (7)  Регламент (ЕС) № 516/2014 на Европейския парламент и на Съвета от 16 април 2014 г. за създаване на фонд „Убежище, миграция и интеграция“ и за изменение на Решение 2008/381/ЕО на Съвета и отмяна на решения № 573/2007/ЕО и № 575/2007/ЕО на Европейския парламент и на Съвета и на Решение 2007/435/ЕО на Съвета (ОВ L 150, 20.5.2014 г., стр. 168).

      (8)  Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (ОВ L 180, 29.6.2013 г., стр. 1).

      (9)  Директива 2011/95/ЕС на Европейския парламент и на Съвета от 13 декември 2011 г. относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 20.12.2011 г., стр. 9).

      (10)  Директива 2005/85/ЕО на Съвета от 1 декември 2005 г. относно минимални норми относно процедурата за предоставяне или отнемане на статут на бежанец в държавите членки (ОВ L 326, 13.12.2005 г., стр. 13).

      (11)  Директива 2003/9/ЕО на Съвета от 27 януари 2003 г. за определяне на минимални стандарти относно приемането на лица, търсещи убежище (ОВ L 31, 6.2.2003 г., стр. 18).

      (12)  Директива 2013/32/ЕС на Европейския парламент и на Съвета от 26 юни 2013 г. относно общите процедури за предоставяне и отнемане на международна закрила (ОВ L 180, 29.6.2013 г., стр. 60).

      (13)  Директива 2013/33/ЕС на Европейския парламент и на Съвета от 26 юни 2013 г. за определяне на стандарти относно приемането на кандидати за международна закрила (ОВ L 180, 29.6.2013 г., стр. 96).

      (14)  Регламент (ЕС) № 604/2013 на Европейския парламент и на Съвета от 26 юни 2013 г. за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство (ОВ L 180, 29.6.2013 г., стр. 31).

      (15)  Член 6, параграф 2 от Директива 2008/115/ЕО на Европейския парламент и на Съвета от 16 декември 2008 г. относно общите стандарти и процедури, приложими в държавите членки за връщане на незаконно пребиваващи граждани на трети страни (ОВ L 348, 24.12.2008 г., стр. 98).

      (16)  Предстои да бъде внесен.

      ПРИЛОЖЕНИЕ

                  Държави членки

                  Коефициент
                  (%)

                  Брой души

                  Австрия

                  2,22

                  444

                  Белгия

                  2,45

                  490

                  България

                  1,08

                  216

                  Хърватия

                  1,58

                  315

                  Кипър

                  0,34

                  69

                  Чешка република

                  2,63

                  525

                  Дания

                  1,73

                  345

                  Естония

                  1,63

                  326

                  Финландия

                  1,46

                  293

                  Франция

                  11,87

                  2 375

                  Германия

                  15,43

                  3 086

                  Гърция

                  1,61

                  323

                  Унгария

                  1,53

                  307

                  Ирландия

                  1,36

                  272

                  Италия

                  9,94

                  1 989

                  Латвия

                  1,10

                  220

                  Литва

                  1,03

                  207

                  Люксембург

                  0,74

                  147

                  Малта

                  0,60

                  121

                  Нидерландия

                  3,66

                  732

                  Полша

                  4,81

                  962

                  Португалия

                  3,52

                  704

                  Румъния

                  3,29

                  657

                  Словакия

                  1,60

                  319

                  Словения

                  1,03

                  207

                  Испания

                  7,75

                  1 549

                  Швеция

                  2,46

                  491

                  Обединено кралство

                  11,54

                  2 309

            Коефициентът се базира на следните критерии (1)
          (2):

                  а)

                  брой на населението (по данни за 2014 г., коефициент на тежест 40 %). Този критерий отразява капацитета на държавата членка да абсорбира определен брой бежанци;

                  б)

                  общ БВП (по данни за 2013 г., коефициент на тежест 40 %). Този критерий отразява абсолютното богатство на дадена държава и е показателен за капацитета на икономиката да поеме и интегрира бежанците;

                  в)

                  среден брой на спонтанните молби за предоставяне на убежище и брой на презаселените бежанци на 1 милион жители през периода 2010—2014 г. (коефициент на тежест 10 %). Този критерий отразява усилията, положени от държавите членки през последните години;

                  г)

                  равнище на безработицата (по данни за 2014 г., 10 % от общата оценка). Този критерий отразява капацитета за интегриране на бежанците.

         (1)  Изчисленията се основават на статистически данни, предоставени от Евростат (справка от 8 април 2015 г.).

         (2)  По отношение на процентното изражение, резултатите от изчисленията бяха взети до петия знак след десетичната запетая, след което за представяне в тази таблица те бяха закръглени нагоре или надолу до втория знак след десетичната запетая; разпределението на броя на хората беше направено въз основа на първоначалното изчисление до пет знака след десетичната запетая.


title: 2007/331/ЕОПрепоръка на Комисията от 3 май 2007 година относно мониторинга на нивата на акриламид в хранителните продукти (нотифицирано под номер C(2007) 1873) (Текст от значение за ЕИП)

text:
               12.5.2007

               BG

               Официален вестник на Европейския съюз

               L 123/33

      ПРЕПОРЪКА НА КОМИСИЯТА

   от 3 май 2007 година
   относно мониторинга на нивата на акриламид в хранителните продукти
   (нотифицирано под номер C(2007) 1873)
   (Текст от значение за ЕИП)
   (2007/331/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално второ тире от член 211 от него,
   като има предвид, че:

               (1)

               Групата от научни експерти по замърсителите в хранителната верига към Европейския орган за безопасност на храните (ЕОБХ) прие изявление на 19 април 2005 г. относно съдържанието на акриламид в храните, в което потвърди оценката на риска от акриламид в храните, изготвена от съвместния ФАО/СЗО експертен комитет по хранителните добавки (СЕКХД) през февруари 2005 г. В тази оценка СЕКХД стигна до заключението, че границите на излагане за средни и големи потребители са ниски за тази генотоксична и канцерогенна смеска и че тя би могла да бъде повод за безпокойство за човешкото здраве. Следователно необходимите усилия за намаляване на концентрациите на акриламид в храните трябва да продължат.

               (2)

               Хранителната индустрия и държавите-членки са проучвали начините за образуване на акриламида. Хранителната индустрия е разработила доброволни мерки, така наречения подход „Набор от инструменти“„Кутия с инструменти“ (1), който предоставя насоки, за да могат производителите и преработвателите да намират начини за намаляване на нивата на акриламид в съответните им продукти. От 2002 г. насам се полагат големи усилия с цел намаляване на нивата на акриламид в преработените храни.

               (3)

               Необходимо е да се съберат надеждни данни за нивата на акриламид в храните за период от поне 3 години в цялата Общност с цел да се получи ясна картина за нивата на акриламид в тези oт хранителните продукти, за които е известно, че съдържат високи нива на акриламид и/или допринасят значително за поемането му с храната от цялото население и от конкретни уязвими групи като например кърмачета и малки деца.

               (4)

               Важно е тези данни да се докладват веднъж годишно на ЕОБХ, която ще осигури събирането им в база данни.

               (5)

               Аналитичните резултати ще бъдат оценени с цел да се прецени ефективността на доброволните мерки. Програмата за мониторинг, предвидена в настоящата препоръка, може да бъде адаптирана по всяко време, ако това е необходимо с оглед на натрупания опит,

         ПРЕПОРЪЧВА СЛЕДНОТО:

               1)

               Държавите-членки да извършват ежегодно през 2007 г., 2008 г. и 2009 г., съобразно с приложение I, мониторинг на нивата на акриламид в хранителните продукти, за които се прави препратка в приложението.

               2)

               До 1 юни всяка година държавите-членки да представят на ЕОБХ мониторинговите данни от предходната година с информацията и във формата, както е посочено в приложение II за събиране в единна база данни.

               3)

               За целите на програмата за мониторинг държавите-членки да следват процедурата за вземане на проби, както е посочено в част Б от приложението към Регламент (EO) № 333/2007 на Комисията от 28 март 2007 г. относно методите за вземане на проби и за анализ за целите на официалния контрол на нивото на олово, кадмий, живак, неорганичен калай, 3-монохлорпропан-1,2-диол (3-MCPD) и бензо(а)пирен в храните (2) с цел да се гарантира, че пробите са представителни за партидата.

               4)

               Държавите-членки да извършват анализа на акриламида съгласно критериите, изложени в точки 1 и 2 от приложение III към Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (3).

      Съставено в Брюксел на 3 май 2007 година.

            За Комисията

         Markos KYPRIANOU

            Член на Комисията

      (1)  „Наборът от инструменти“ съдържа 13 различни параметъра („инструмента“), групирани заедно в 4 основни категории („отделения“), които могат да бъдат използвани избирателно от производителите на храни съобразно техните конкретни потребности с цел намаляване нивата на акриламид в продуктите им. Четирите отделения се отнасят до агрономически фактори, рецептата за приготвяне, преработката и окончателната обработка.

      (2)  OВ L 88, 29.3.2007 r., стр. 29.

      (3)  OВ L 165, 30.4.2004 г., стр. 1. Регламент, изменен с Регламент (ЕО) № 1791/2006 на Съвета (OВ L 363, 20.12.2006 г., стр. 1).

      ПРИЛОЖЕНИЕ I
      A.   Пунктове за вземане на проби и процедура:

                  1.

                  Вземането на проби от продуктите трябва да се извършва на пазарно ниво (т. е. в супермаркети, по-малки магазини, пекарни, павилиони за пържени картофи и ресторанти), където лесно може да се извърши проследяване, или в производствените обекти. Проби от продукти с произход от държава-членка трябва да се вземат, когато е възможно (1).

                  2.

                  Вземането на проби и анализът трябва да се извършва преди датата на изтичане на годността на пробата.

            Б.   Продукти, номериране на пробите и честота, аналитични изисквания

                  1.

                  Таблица 1 дава общ преглед за препоръчителния минимален брой проби, които трябва да се анализират годишно за всяка категория продукти. Държавите-членки се приканват да вземат повече проби, когато е възможно. Разпределението на пробите за държава-членка е направено въз основа на националните статистики за броя на населението, като минималният брой проби е 4 за продукт и за държава-членка.

                  2.

                  Брой на пробите означава минималният брой проби, които трябва да бъдат взети годишно. В случаите, когато са налице специални условия (например вземане на проби два пъти годишно), това е уточнено в приложение I, точка В за всяка група продукти.

                  3.

                  Тъй като всяка категория продукти съдържа голям асортимент от продукти с различни спецификации, за всеки от продуктите, от които се вземат проби, трябва да се предостави допълнителна информация (както е уточнено в приложение I, точка В). За да се проследят тенденциите във времето, важно е от продукти с една и съща спецификация (например еднакъв тип хляб, еднаква марка и т. н.) да се вземат проби всяка година, когато е възможно. Добре е за пържените картофи, проби от които са взети от малки магазини, да се избират същите магазини всяка година, ако е възможно.

                  4.

                  Ако в продукти с една и съща спецификация многократно бъдат получени резултати под границата за количествено определяне на метода (LOQ), продуктът може да бъде заменен с друг, стига той да попада в същата продуктова категория и да е предоставено описание на продукта.

                  5.

                  За да се гарантира сравнимост на аналитичните резултати, получената LOQ с избраните методи трябва да е 30 μg/kg (най-интензивният йон/йон преход) за хляб и бебешки храни и 50 μg/kg за картофени продукти, други зърнени продукти, кафе и други продукти. Резултатите се отчитат, коригирани с приетите допустими отклонения.
                  Таблица 1
                  Минимален брой проби по продуктови категории

                              Страна, в която се продават

                              Пържени картофи, продавани готови за консумация (1)

                              Картофен чипс (2)

                              Полуготови пържени картофи/ картофени продукти за приготвяне в домашни условия (3)

                              Хляб (4)

                              Зърнени закуски (5)

                              Бисквити, вкл. детски бисквити (6)

                              Печено кафе (7)

                              Бебешки храни в бурканчета (8)

                              Преработени бебешки храни на зърнена основа (9)

                              Други продукти (10)

                              Всичко

                              AT

                              4

                              4

                              4

                              4

                              4

                              4

                              4

                              4

                              4

                              8

                              44

                              BE

                              4

                              4

                              4

                              4

                              4

                              4

                              4

                              4

                              4

                              8

                              44

                              CY

                              4

                              4

                              4

                              4

                              4

                              4

                              4

                              4

                              4

                              4

                              40

                              CZ

                              4

                              4

                              4

                              4

                              4

                              4

                              4

                              4

                              4

                              8

                              44

                              DE

                              24

                              24

                              24

                              24

                              24

                              24

                              24

                              24

                              24

                              14

                              230

                              DK

                              4

                              4

                              4

                              4

                              4

                              4

                              4

                              4

                              4

                              8

                              44

                              ES

                              14

                              14

                              14

                              14

                              14

                              14

                              14

                              14

                              14

                              14

                              140

                              EE

                              4

                              4

                              4

                              4

                              4

                              4

                              4

                              4

                              4

                              4

                              40

                              GR

                              4

                              4

                              4

                              4

                              4

                              4

                              4

                              4

                              4

                              8

                              44

                              FR

                              20

                              20

                              20

                              20

                              20

                              20

                              20

                              20

                              20

                              14

                              194

                              FI

                              4

                              4

                              4

                              4

                              4

                              4

                              4

                              4

                              4

                              8

                              44

                              HU

                              4

                              4

                              4

                              4

                              4

                              4

                              4

                              4

                              4

                              8

                              44

                              IT

                              20

                              20

                              20

                              20

                              20

                              20

                              20

                              20

                              20

                              14

                              194

                              IE

                              4

                              4

                              4

                              4

                              4

                              4

                              4

                              4

                              4

                              8

                              44

                              LU

                              4

                              4

                              4

                              4

                              4

                              4

                              4

                              4

                              4

                              4

                              40

                              LT

                              4

                              4

                              4

                              4

                              4

                              4

                              4

                              4

                              4

                              4

                              40

                              LV

                              4

                              4

                              4

                              4

                              4

                              4

                              4

                              4

                              4

                              4

                              40

                              MT

                              4

                              4

                              4

                              4

                              4

                              4

                              4

                              4

                              4

                              4

                              40

                              NL

                              6

                              6

                              6

                              6

                              6

                              6

                              6

                              6

                              6

                              8

                              62

                              PT

                              4

                              4

                              4

                              4

                              4

                              4

                              4

                              4

                              4

                              8

                              44

                              PL

                              14

                              14

                              14

                              14

                              14

                              14

                              14

                              14

                              14

                              14

                              140

                              SE

                              4

                              4

                              4

                              4

                              4

                              4

                              4

                              4

                              4

                              8

                              44

                              SI

                              4

                              4

                              4

                              4

                              4

                              4

                              4

                              4

                              4

                              4

                              40

                              SK

                              4

                              4

                              4

                              4

                              4

                              4

                              4

                              4

                              4

                              8

                              44

                              UK

                              20

                              20

                              20

                              20

                              20

                              20

                              20

                              20

                              20

                              14

                              194

                              BG

                              4

                              4

                              4

                              4

                              4

                              4

                              4

                              4

                              4

                              8

                              44

                              RO

                              8

                              8

                              8

                              8

                              8

                              8

                              8

                              8

                              8

                              8

                              80

                              Всичко

                              202

                              202

                              202

                              202

                              202

                              202

                              202

                              202

                              202

                              224

                              2 042

            B.   Минимална допълнителна информация, която трябва да се предостави за всеки продукт
      Минималната допълнителна информация, която трябва да се предостави за всеки продукт, е уточнена в точки от 1 до 10. Държавите-членки се приканват да предоставят по-подробна информация.

            1.
            Пържени картофи, продавани готови за консумация: вземане на проби два пъти годишно през март и ноември (2), като по този начин се достига крайният брой проби, посочени в таблицата. Проби от готовите за консумация продукти трябва да се вземат от малки заведения, вериги заведения за бързо хранене и ресторанти. Всяка година пробите би трябвало да се вземат от едни и същи заведения винаги, когато е възможно.
      Специална информация, която трябва да се предостави: използвана суровина — пресни картофи или полуфабрикати, добавка на други съставки.

            2.
            Картофен чипс: вземане на проби два пъти годишно през март и ноември (2), като по този начин се достига крайният брой проби, посочени в таблицата.
      Специална информация, която трябва да се предостави: използвана суровина — пресни картофи или полуфабрикати, добавка на други съставки, овкусители или добавки.

            3.
            Полуготови пържени картофи/картофени продукти за приготвяне в домашни условия: включително продукти, продавани в замразен вид. Вземане на проби два пъти годишно през март и ноември (2), като по този начин се достига крайният брой проби, посочени в таблицата. Анализът на всяка проба трябва да се извършва след приготвянето на продукта (например пържене, печене и т. н.). Приготвянето се извършва в лабораторни условия при спазване на инструкциите за приготвяне, указани на етикета. Специална информация, която трябва да се предостави: използвана суровина (картофи или полуфабрикати), добавка на други съставки, дали продуктът се продава пресен или замразен, условия за приготвяне съгласно инструкциите на етикета.

            4.
            Хляб Специална информация, която трябва да се предостави: мек или хрупкав , съдържание на фибри, използван тип зърно, ферментирал/ неферментирал, тип ферментация (например мая), други съставки. Изборът на типа хляб, от който да се вземат пробите, се определя от хранителните навици в отделните страни.

            5.
            Зърнени закуски: с изключение на мюсли и овесена каша. Специална информация, която трябва да се предостави: тип зърно, други съставки (например захар, ядки, мед, шоколад).

            6.
            Бисквити (вкл. детски бисквити) Специална информация, която трябва да се предостави: меки или твърди, за общо потребление или за диабетици, пълен списък на съставките.

            7.
            Печено кафе Специална информация, която трябва да се предостави: степен на изпичане (например средно, тъмно), тип на зърната, ако има такъв, дали се продава мляно или на зърна.

            8.
            Бебешки храни в бурканчета Храните, които се вземат предвид са тези, съдържащи картофи, кореноплодни зеленчуци или зърнени култури. Специална информация, която трябва да се предостави: от какъв материал е изработено бурканчето.

            9.
            Преработени бебешки храни на зърнена основа: анализират се във вида, в който се продават.
      Специална информация, която трябва да се предостави: използван тип зърно, други съставки.

            10.
            Други продукти Тази категория включва картофени продукти, зърнени храни, кафеени продукти, какаови продукти и детски храни, различни от посочените в някоя от горните категории (например картофени кюфтета, сладкиш с мед, подправен с джинджифил, заместители на кафе). Трябва да бъдат подбирани проби, които да отразяват националните хранителни навици на държавите-членки. Може да се наложи да бъдат анализирани след приготвяне съгласно инструкциите на етикета. Ако е така, условията, при които това е направено, трябва да бъдат уточнени.
      Специална информация, която трябва да се предостави: подробно описание на продукта (например основни съставки), условия за приготвяне съгласно инструкциите на етикета.

         (1)  В изключителни случаи конкретен продукт може да бъде на пазара само чрез внос от трета страна. В такива случаи може да се вземат проби от вносния продукт.

         (2)  В случай че хранителният продукт е приготвен от картофени полуфабрикати, не е необходимо да се вземат проби два пъти годишно.

      ПРИЛОЖЕНИЕ II
      A.   Отчетен формат

      Б.   Обяснителни бележки към отчетния формат
      Отчитаща страна: държава-членка, в която е проведен мониторингът.
      Година: година на вземане на пробата.
      Код на пробата: лабораторният идентификационен код на пробата.
      Номер на продуктов клас: номер на класа на продукта съгласно приложение I, таблица 1 (попълнете цифрите от 1 до 10, например пържени картофи (1), картофен чипс (2) и т.н).
      Наименование на продукта: включва наименованието на продукта на английски език и на оригиналния език.
      Описание на продукта: трябва да се даде кратко описание на продукта, като се има предвид поне информацията, изискваща се съгласно приложение I, точка В.
      Производител: име на производителя, ако има такова.
      Страна на производство: ако има такава. Да се използват кодовете ISO за страната на производство (за кодовете ISO виж приложение I, таблица 1, първа колона). Съгласно приложение I, точка A продуктът, от който е взето проба, трябва да произхожда от някоя от държавите-членки, когато това е възможно (виж бележка под линия 4).
      Най-добър до: посочено на етикета. Датата да се попълни във формат дд/мм/гг.
      Дата на производство: ако има такава, посочена на етикета. Датата да се попълни във формат дд/мм/гг.
      Дата на вземане на пробата: датата, на която е взета пробата. Датата да се попълни във формат дд/мм/гг.
      Място, откъдето е взета пробата: мястото, откъдето е взета пробата, например супермаркет, малък магазин, пекарна, верига заведения за бързо хранене и т.н.
      Тегло на пакета: тегло на пакета (g) с продукта, от който са взети отделните точкови проби, ако има такива.
      Тегло на пробата: тегло (g) на съвкупната проба.
      Условия за приготвяне: условията за приготвяне трябва да бъдат уточнени за полуготовите пържени картофи или други картофени продукти за приготвяне в домашни условия (продуктов клас 3), пробите от които трябва да бъдат взети и анализирани след приготвянето. Инструкциите за приготвяне на етикета трябва да бъдат спазени и описани в това поле. Същото важи за някои „други продукти“ (продуктов клас 10).
      Дата на анализа: ако пробата е била хомогенизирана и складирана преди анализа, трябва да бъде посочена датата на действителното начало на аналитичната процедура. В този случай трябва да бъдат предоставени подробности за условията на съхранение.
      Методът е одобрен: моля посочете „Д“ (да) или „Н“ (не), ако аналитичният резултат е получен чрез метод, одобрен съгласно EN ISO 17025.
      Аналитичен метод: моля посочете кой аналитичен метод е бил използван (GC-MS с дериватизация, GC-SM без дериватизация, LC-SM-SM или друг) и дайте кратко описание на подготовката на пробата (например процедурата на почистване, и т. н.).
      Данни относно тестове за пригодност: моля дайте информация за организатора на теста, номера на схемата, номера на кръга, матрицата и постигнатия z-резултат (1) в следния кратък формат: организатор/схема/кръг/матрица/z-резултат.
      (Пример: FAPAS/30/6/сухари/1,6).
      Ниво на акриламида: в μg/kg, коригиран с приетите допустими отклонения.
      Граница на откриване: в μg/kg.
      Граница за количествено определяне: в μg/kg.
      Допустима грешка на измерване: ако има такава, моля представете информация за допустимата грешка на измерване (изразена в %).

         (1)  Моля забележете, че z-резултатите ще се използват само за преценяване на качеството на данните. Поверителността им е гарантирана.


title: Препоръка на Съвета от 10 юли 2012 година относно Националната програма за реформи на България за 2012 г. и съдържаща становище на Съвета относно Конвергентната програма на България за периода 2012—2015 г.

text:
               24.7.2012

               BG

               Официален вестник на Европейския съюз

               C 219/9

         ПРЕПОРЪКА НА СЪВЕТА
   от 10 юли 2012 година
   относно Националната програма за реформи на България за 2012 г. и съдържаща становище на Съвета относно Конвергентната програма на България за периода 2012—2015 г.
   2012/C 219/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 9, параграф 2 от него,
   като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   след консултация с Икономическия и финансов комитет,
   като има предвид, че:

               (1)

               На 26 март 2010 г. Европейският съвет постигна съгласие по предложението на Комисията да се започне изпълнението на нова стратегия за работни места и растеж — „Европа 2020“ — която стратегия въз основа на засилена координация на икономическите политики ще се съсредоточи върху ключовите области, в които е необходимо да се предприемат действия за повишаване на потенциала на Европа за постигане на устойчив растеж и конкурентоспособност.

               (2)

               На 13 юли 2010 г. Съветът прие препоръка относно общите насоки за икономическите политики на държавите членки и на Съюза (за периода 2010—2014 г.), а на 21 октомври 2010 г. прие решение относно насоки за политиките за заетост на държавите членки (3), като заедно двата акта представляват т. нар. „интегрирани насоки“. Държавите членки бяха приканени да се съобразят с интегрираните насоки при провеждането на националната си икономическа политика и политиката по заетостта.

               (3)

               На 12 юли 2011 г. Съветът прие препоръка (4) относно Националната програма за реформи на България за 2011 г. и даде становището си относно актуализираната Конвергентна програма на България за периода 2011—2014 г.

               (4)

               На 23 ноември 2011 г. Комисията прие втория Годишен обзор на растежа, с който се постави началото на втория Европейски семестър за предварително и интегрирано координиране на политиката, залегнало в стратегията „Европа 2020“. Въз основа на Регламент (ЕС) № 1176/2011 на 14 февруари 2012 г. Комисията прие Доклад за механизма за предупреждение, в който беше посочено, че България ще бъде една от държавите членки, за които ще се извърши задълбочен преглед.

               (5)

               На 1 декември 2011 г. Съветът прие заключения, в които Комитетът за социална закрила, в сътрудничество с Комитета по заетостта и с други комитети, се призовава да представи вижданията си относно действията, които се препоръчват в рамките на цикъла политики „Европа 2020“. Тези виждания са част от становището на Комитета по заетостта.

               (6)

               Европейският парламент участва надлежно в Европейския семестър в съответствие с Регламент (ЕО) № 1466/97 и на 15 февруари 2012 г. прие Резолюция относно аспектите, свързани със заетостта и социалните въпроси, в Годишния обзор на растежа за 2012 г. и Резолюция относно приноса към Годишния обзор на растежа за 2012 г.

               (7)

               На 2 март 2012 г. Европейският съвет одобри приоритетите, насочени към осигуряване на финансова стабилност, фискална консолидация и действия за насърчаване на растежа (в съответствие със заключенията на Съвета от 9 декември 2011 г. и вследствие на извършения от Комисията Годишен обзор на растежа от 2012 г.). Те подчертават необходимостта от продължаване на диференцирана фискална консолидация, благоприятстваща растежа, възстановяване на нормалните условия за отпускане на заеми за икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (8)

               На 2 март 2012 г. Европейският съвет прикани също държавите членки, участващи в пакта „Евро плюс“, да представят навреме своите ангажименти, като бъдат включени в техните програми за стабилност или техните програми за конвергенция и национални програми за реформи.

               (9)

               На 12 април 2012 г. България представи актуализираната си Конвергентна програма, която обхваща периода 2012—2015 г., и своята Национална програма за реформи за 2012 г. Двете програми бяха оценени едновременно, за да бъдат отчетени взаимовръзките между тях. В задълбочен преглед съгласно член 5 от Регламент (ЕС) № 1176/2011 Комисията оцени също така дали България е засегната от макроикономически дисбаланси. В своя задълбочен преглед Комисията заключи, че в България е налице вътрешен макроикономически дисбаланс, макар и не прекомерен.

               (10)

               Според първото уведомление за 2012 г. относно данните за дефицита и дълга, изпратено от България за периода 2008—2011 г. в изпълнение на Процедурата при прекомерен дефицит (ППД), бюджетният дефицит през 2011 г. е бил под референтната стойност от 3 % от БВП, предвидена в Договора. Освен това в прогнозата на службите на Комисията от пролетта на 2012 г. се предвижда бюджетният дефицит да остане под референтната стойност, предвидена в Договора, и да продължи да намалява през прогнозния период. В резултат на това и в съответствие с разпоредбите на Пакта за стабилност и растеж на 30 май 2012 г. Комисията прие препоръка за решение на Съвета (5) за отмяна на решението за наличието на прекомерен дефицит съгласно член 126, параграф 12 от Договора.

               (11)

               Съгласно извършената в съответствие с Регламент (ЕО) № 1466/97 оценка на Конвергентната програма Съветът е на мнение, че в сравнение с прогнозата на службите на Комисията от пролетта на 2012 г. макроикономическият сценарий, въз основа на който са изготвени бюджетните прогнози в Конвергентната програма, е оптимистичен за периода 2012—2013 г., през който се очаква годишният растеж да достигне 1,4 % през 2012 г. и 2,5 % през 2013 г. В прогнозата на службите на Комисията от пролетта на 2012 г. се предвижда растеж на БВП с 0,5 % през 2012 г. и с 1,9 % през 2013 г. След коригирането на прекомерния дефицит през 2011 г. целта на бюджетната стратегия, заложена в програмата, е в края на програмния период състоянието на бюджета да е почти балансирано както в структурно, така и в номинално изражение. В структурно отношение средносрочната бюджетна цел (СБЦ) бе ревизирана незначително от дефицит от 0,6 % от БВП до дефицит от 0,5 % от БВП. Новата СБЦ отразява адекватно изискванията на Пакта за стабилност и растеж. Въз основа на (преизчисленото) структурно бюджетно салдо (6) България планира да постигне своята СБЦ в рамките на периода, обхванат от Конвергентната програма.
               През периода 2012—2014 г. темпът на нарастване на държавните разходи, при отчитане дискреционните мерки по отношение на приходите, ще спази целевия показател за разходите в Пакта за стабилност и растеж, но през 2015 г. ще се отклони от него. Планираната фискална консолидация е изложена на редица рискове, произтичащи от i) по-ниски приходи с оглед на оптимистичния макроикономически сценарий, както и на по-малък дял на данъците в структурата на икономическия растеж, и ii) неефективност в публичния сектор, особено по отношение на просрочените плащания в здравеопазването, което може да доведе до значителен натиск върху разходите. Съотношението дълг/БВП е под 60 % от БВП и съгласно Конвергентната програма се очаква да достигне своя връх от почти 20 % от БВП през 2012 г., след което да намалее през програмния период. Съществуват значителни възможности за подобрение в спазването на данъчното законодателство, а постигането на напредък в тази област би позволило на България да направи повече разходи за насърчаване на растежа. Изискването бюджетният дефицит да остане под 2 %, а държавните разходи да бъдат ограничени до 40 % от БВП бе прието като изменение на Закона за устройството на държавния бюджет, като по този начин се засилва задължителният характер на бюджетната рамка и се подобрява предсказуемостта при изготвянето на бюджета. Остават обаче предизвикателства по отношение на по-нататъшното подобрение на съдържанието на средносрочната бюджетна рамка и подобрение при отчитане на текущо начисляване, включително чрез подобряване на качеството и на своевременността на отчитането от страна на държавните предприятия и местните власти.

               (12)

               Правителството постигна значителен напредък по някои от мерките в областта на пенсионната реформа, включително тези, отнасящи се до пенсионната възраст при мъжете и жените, както и по отношение на осигурителния стаж при военните и полицейските служители. В средносрочен план обаче основно предизвикателство остава неадекватността на отпусканите пенсии. С промените не се предвиждат действия за изравняване на законоустановената пенсионна възраст при мъжете и жените. Те не са достатъчни и за ефективното намаляване на възможностите за ранно пенсиониране на служителите. Ключово предизвикателство продължава да е включването на хора, които не плащат вноски, както и засилването на контрола и на критериите за отпускане на пенсии за инвалидност.

               (13)

               Процентът на хората, изложени на риск от сериозни материални лишения, в България е най-високият в Съюза, като възрастните хора и децата са особено засегнати. Необходими са всеобхватни мерки. Повишаването на ефективността на социалните плащания следва да е приоритет. Само половината от ромите в трудоспособна възраст са наети на работа. Целта на наскоро приетата Национална стратегия за интегриране на ромите е да бъдат отстранени множество пречки, но тя трябва да бъде подкрепена и от подробен План за действие, за да бъде работеща през периода 2012—2020 г.

               (14)

               Кризата е засегнала особено силно нискоквалифицираните работници (които представляват най-значителната група от безработните) и значително е увеличила броя на безработните младежи. Освен това от 2009 г. насам дългосрочната безработица се е увеличила значително по-бързо, отколкото в останалата част от Съюза, което се отразява главно в увеличението на географските несъответствия и на несъответствията в квалификациите, тъй като повечето от закритите работни места са за нискоквалифициран труд. Трябва да бъде преразгледана системата за определяне на минималните осигурителни прагове, за да се постигне баланс между необходимостта недекларираният труд да намалее и необходимостта да се гарантира, че наемането на нискоквалифицирани работници не е прекалено скъпо. Предприетите от правителството мерки за замразяване на заплатите в публичния сектор за периода 2010—2012 г. представляваха уместна и адекватна реакция, като спомогнаха за приближаването на разходите за труд до равнищата на производителността. Поставено бе началото на всеобхватна национална инициатива за интеграция на младите хора на пазара на труда. Обществените служби по заетостта са все още с относително ниско качество и обучението на персонала следва да бъде засилено, по-специално по отношение на ромските медиатори. Необходими са по-нататъшни мерки за подобряване на услугите по активиране, помощ при търсенето на работа, съответствие между търсене и предлагане, преквалификация и индивидуализирани услуги за нискоквалифицираната работна ръка.

               (15)

               Процентът на хората с ниски резултати в четенето, математиката и точните науки в България е най-високият в Съюза (по данни на Програмата на ОИСР за международно оценяване на учениците (Programme for International Student Assessment — PISA) от 2009 г.), което показва наличието на значителни структурни пречки пред осигуряването на качествено образование. Ниските постижения в образованието са свързани със слабия достъп до образование на групите в неравностойно положение, по-специално на ромското население, недостатъчната автономия на училищата, липсата на стимули за повишаване на резултатите, слабостите в националната система за оценяване и недостатъчната отчетност. Във висшето образование напредъкът остава твърде ограничен, въпреки че неотдавна бяха положени някои обещаващи усилия. Планираните изменения в Закона за висшето образование трябва да бъдат въведени като основен приоритет за растежа и да бъдат съпътствани от адекватно управление, инвестиции и политическа решимост.

               (16)

               В България равнището на инвестициите в областта на научните изследвания и иновациите е ниско. Инвестициите за научните изследвания и иновациите трябва да бъдат увеличени, за да бъде постиганата целта от 1,5 % от БВП до 2020 г., а за иновациите трябва да бъде разработена подходяща стратегия. Администрацията, занимаваща се с научните изследвания и иновациите в България, е фрагментирана. България трябва да укрепи своите университети и да разработи стратегия, с която висшите учебни заведения да участват в иновационните дейности. Рамката за насърчаване на сътрудничеството между университетите и частния сектор трябва да бъде доразвита, а финансирането следва да се разпределя прозрачно, на конкурентен принцип и според заслугите. Остават пречките пред новосъздадените предприятия и иновативните малки и средни предприятия (МСП), търсещи финансиране. Публичните финансови инструменти и гаранции за нови иновационни предприятия са на ранен етап от прилагането си и ефектът от тях все още не е видим.

               (17)

               Понастоящем административният капацитет на България е недостатъчен за правилното управление и поддръжка на пътните, железопътните и водните инфраструктурни проекти. Административната реформа се съсредоточи главно върху намаляването на броя на работещите в публичния сектор с ограничени опити за премахване на други източници на неефективност. Усвояването на средства от фондовете на ЕС остава ниско въпреки постоянния напредък през последните две години. Основните причини са наличието на сложни административни процедури и трудностите, срещани от предприятията при осигуряване на съфинансиране. Сериозно предизвикателство остава по-нататъшното подобряване на бизнес и регулаторната среда и постигането на напредък в увеличаването на административния капацитет в публичния сектор. Многократно бе забавяно въвеждането на електронно правителство. Данъчната система в България се характеризира със значително укриване на данъци и ниска административна ефективност. Административните разходи за събиране на данъци са високи, а предприятията изразходват много време за плащане на данъци.

               (18)

               Новото законодателство в областта на обществените поръчки е важна стъпка към подобряване на системата за контрол, предотвратяване и санкциониране на нередностите. Тези усилия следва да бъдат допълнени в две направления: i) предвидените санкции трябва да бъдат прилагани на практика, и ii) на Агенцията по обществени поръчки следва да бъдат предоставени правомощия да действа служебно.

               (19)

               Въпреки предприетите реформи България все още запазва някои ограничения за навлизане в мрежовите сектори, като железопътния транспорт, телекомуникациите и енергетиката. Функционирането на енергийните пазари на едро и на дребно остава проблематично. Особена загриженост предизвиква необходимостта от подобрение по отношение на липсата на борса за електрическа енергия и газ и липсата на функциониращ балансиращ пазар, както и по отношение на регулираните цени за потребителите. Освен това България следва да гарантира регулаторна независимост за преносната система. България е силно зависима от един-единствен енергиен маршрут и нейният вътрешен енергиен пазар функционира неадекватно, което я излага на риск от сериозни нарушения на доставките. Съществуващите мерки за справяне с енергийната зависимост трябва да бъдат подобрени. До този момент изграждането на нова инфраструктура за газ е твърде бавно. Въпреки че някои от желаните реформи бяха официално приети и че делът на възобновяемата енергия се увеличи през 2011 г., тяхното изпълнение остава незадоволително поради обществените поръчки, обслужването на частни интереси от обществените политики и лошото управление на държавните енергийни компании.

               (20)

               България пое редица ангажименти в рамките на пакта „Евро плюс“. Тези ангажименти и изпълнението на ангажиментите, поети през 2011 г., се отнасят до подобряването на устойчивостта на публичните финанси, насърчаването на заетостта, увеличаването на конкурентоспособността на публичния сектор и засилването на финансовата стабилност. Комисията оцени изпълнението на ангажиментите по пакта „Евро плюс“. Резултатите от тази оценка са взети предвид в препоръките.

               (21)

               В рамките на Европейския семестър Комисията направи цялостен анализ на икономическата политика на България. Тя извърши оценка на нейната Конвергентна програма и на нейната Национална програма за реформи и представи своя задълбочен преглед. Тя взе предвид не само тяхното значение за провеждането на устойчива бюджетна и социално-икономическа политика в България, но и тяхното съответствие с правилата и насоките на ЕС предвид на необходимостта от засилване на цялостното икономическо управление на Съюза чрез принос на равнище ЕС към бъдещите решения на държавите-членки. Препоръките в рамките на Европейския семестър са отразени в препоръки 1—7 по-долу.

               (22)

               С оглед на тази оценка Съветът разгледа Конвергентната програма, като становището му (7) е отразено по-специално в препоръка 1 по-долу.

               (23)

               С оглед на задълбочения преглед, направен от Комисията, и тази оценка Съветът разгледа Националната програма за реформи и Конвергентната програма. Неговите препоръки по член 6 от Регламент (ЕС) № 1176/2011 са отразени по-специално в препоръки 3 и 5 по-долу,

         ПРЕПОРЪЧВА на България да предприеме следните действия през периода 2012—2013 г.:

               1.

               Да продължи да провежда стабилна бюджетна политика за постигането на СБЦ до 2012 г. С оглед на това да изпълнява предвидената бюджетна стратегия, да гарантира съответствие с целевия показател за разходите, както и да бъде готова да предприеме допълнителни мерки при проява на рисковете в бюджетния сценарий. Да положи по-големи усилия за подобряване на качеството на публичните разходи, особено в областта на образованието и здравеопазването, и да изпълнява широкообхватна стратегия за спазване на данъчното законодателство с цел допълнителното увеличаване на данъчните приходи и справяне със сенчестата икономика. Да подобри допълнително съдържанието на средносрочната бюджетна рамка и качеството на системата за отчитане.

               2.

               Да предприеме допълнителни стъпки за намаляване на рисковете за устойчивостта и да подобри адекватността на пенсионната система чрез изравняване на законоустановената пенсионна възраст при мъжете и жените, които са внасяли осигурителни вноски през целия си трудов стаж. Да въведе по-строги критерии и механизми за контрол при отпускането на пенсии за инвалидност.

               3.

               Да ускори изпълнението на националната инициатива за младежка заетост. Да гарантира, че минималните осигурителни прагове не обезсърчават декларирането на труд. Да увеличи усилията за подобряване на работата на обществените служби по заетостта. С цел намаляване на бедността да подобри ефективността на социалните плащания и достъпа на децата и възрастните хора до качествени социални услуги, както и да изпълнява Националната стратегия за интегриране на ромите.

               4.

               Да ускори реформата на съответните правни актове, уреждащи дейността на училищата и висшите учебни заведения, и да ускори съпътстващите мерки, като се съсредоточи върху модернизирането на учебните програми, подобряването на обучението на преподавателите и осигуряването на реален достъп до образование на групите в неравностойно положение. Да подобри достъпа до финансиране за новосъздадени предприятия и за МСП, по-специално за тези, които участват в иновационни дейности.

               5.

               Да положи повече усилия за укрепване на административния капацитет и за реформи за намаляване на бюрокрацията и разходите за спазване на данъчното законодателство и за събиране на данъци, както и за допълнително подобряване на усвояването на средства от фондовете на ЕС, по-специално в пътния и железопътния транспорт и управлението на водите. Да подобри качеството и независимостта на съдебната система и да ускори въвеждането на електронно правителство. Да засили публичния административен капацитет в ключовите сектори на транспорта, както и на регулаторните органи.

               6.

               Да гарантира правилното прилагане на законодателството в областта на обществените поръчки. Да укрепи предотвратяването на нередности и да прилага на практика санкциите, предвидени в Закона за обществените поръчки и в Закона за конфликт на интереси.

               7.

               Да вземе мерки за премахване на пречките за достъп до пазара, договореностите за гарантирана печалба и контрола на цените. Да гарантира независимостта на операторите на преносни и разпределителни мрежи, да изгради окончателна пазарна структура, по-специално за енергийните борси и балансиращите пазари. Да подобри връзките на електроенергийните и газовите мрежи, да повиши енергийната ефективност и да укрепи капацитета за справяне с прекъсванията на доставките.

      Съставено в Брюксел на 10 юли 2012 година.

            За Съвета

            Председател

         V. SHIARLY

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  Продължават да се прилагат през 2012 г. съгласно Решение 2012/238/ЕС на Съвета от 26 април 2012 г. относно насоки за политиките за заетост на държавите членки (ОВ L 119, 4.5.2012 г., стр. 47).

      (4)  ОВ C 209, 15.7.2011 г., стр. 5.

      (5)  Съответното Решение 2012/370/ЕС на Съвета бе прието на 22 юни 2012 г. (ОВ L 179, 11.7.2012 г., стр. 19).

      (6)  Салдо, коригирано спрямо фазата на икономическия цикъл, без еднократните и другите временни мерки, преизчислено от службите на Комисията въз основа на данните в програмата и с помощта на общоприетата методика.

      (7)  Съгласно член 9, параграф 2 от Регламент (ЕО) № 1466/97.